《寄呈梁承旨》
元代·郑东

太平天子重词臣，色烂官袍宠泽新。应对金銮明日月，步趋玉署上星辰。

夜分执笏传宣急，昼永挥毫草诰频。自愧不才头已白，秋风垂钓大江滨。

作者简介：温州平阳人，字季明，号杲斋。幼嗜书，明《春秋》。尝应科举，不合主司，即弃去，致力为古文。欧阳玄奇其才，欲荐之，会疾卒。弟郑采亦有文名。有《郑氏联璧集》。